Diari Oficial de la Generalitat Valenciana


Sumari del DOGV 1490, del 22-02-1991 (1991/820421)

CIRCULAR 1/1991, de 8 de febrer, de la Direcció General d'Administració Local sobre increments retributius per a 1991 i aplicació de la clàusula de revisió salarial per al personal al servei de les entitats locals.
----------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc//1991/02/08/1/dof/vci/html**

### Dades del document

Número de DOGV
:   1490

Data del DOGV
:   22-02-1991

Secció del DOGV
:   ALTRES DISPOSICIONS

Número del document
:   1991/820421


Data del document
:   08-02-1991

Organisme emissor
:   Conselleria d'Administració Pública

Tipus de document
:   Anunci

Circular 1/91, de 8 de febrer, de la Direcció General d'Administració Local, sobre increments retributius per a 1991 i aplicació de la clàusula de revisió salarial per al personal al servei de les entitats locals.  
Es venen plantejant en aquesta Direcció General consultes sobre la interpretació de la paga única per a 1991: si és d'aplicació en les Corporacions Locals i la seua repercusió en l'increment de retribucions d'aquest i successius exercicis.  
Per tal de clarificar l'aplicació del Reial Decret-Llei 2/1991, de 25 de gener, s'estableix el següent:  
I. L'article 93 de la Llei 7/1985, de 2 d'abril, disposa que les retribucions dels funcionaris locals tindran la mateixa estructura que les establides amb caràcter general per a tota la funció pública.  
L'article 154 del Reial Decret-Legislatiu 781/1986, de 18 d'abril, remet a la Llei de Pressuposts Generals de l'Estat per a cada any pel que fa a l'increment de les retribucions o despeses de personal de les corporacions locals. Aquest mateix article admet també, que la Llei de Pressuposts o altres lleis especials o conjunturals podran establir regles específiques per a alguns casos o limitacions a la quantia de les retribucions.  
II. La Llei 4/1990, de 29 de juny, de Pressuposts Generals de l'Estat per a 1990 (BOE 30.06.90), establia en el seu article 19 que amb efecte del dia 1 de gener de 1990 la quantia dels components de les retribucions del personal en actiu del sector públic (entre els quals es troben, expressament, els de les corporacions locals i organismes dependents d'elles), excepte el sotmès a la legislació laboral, experimentarien un increment del 6 per 100.  
Respecte del personal laboral, en l'article 20 de la mateixa llei s'establia que la massa salarial del personal laboral al servei de les corporacions locals i organismes dependents d'elles, no podrien experimentar un increment global superior al 6 per 100.  
III. La Llei 31/1990, de 27 de desembre, de Pressuposts de l'Estat per a 1991 (BOE 28.12.90) és manifesta en idèntic sentit que l'abans esmentada, establint amb efectes des de l'1 de gener de 1991 un increment del 6'26 per 100.  
IV. El Reial Decret-Llei 2/1991, de 25 de gener, sobre aplicació de la clàusula de revisió salarial del personal al servei de l'Administració Pública (BOE 30.01.91), tracta de compensar la desviació del 0'96 entre l'Index de Preus al Consum (IPC) previst i el registrat en l'exercici 1990.  
Per tot aixà s'estableix una paga de compensació del 0'91 per 100 del total de les retribucions que es perceberen durant 1990 amb les excepcions que s'estableixen en l'article 1 del susdit reial decret-llei.  
Aquesta paga es consolidable, per la qual cosa l'augment de les retribucions per a 1991 passa del 6'26 per 100 al 7'22 per 160, amb efecte des del dia 1 de gener de 1991, respecte a les quantitats que realment es perceberen en 1990.  
V. Aquesta clàusula de revisió salarial resulta, doncs, d'obligatòria aplicació tant al personal funcionari com al laboral de les entitats locals i organismes d'aquestes dependents, en tant son inclosos en el títol III de la Llei 31/1991, al qual fa referència l'apartat 4 de l'article 1 del susdit Reial Decret-Llei 2/1991.  
De conformitat amb allò exposat, les retribucions per a 1991 són les que s'estableixen en el títol III de la Llei 31/1991, incrementades el 0'90521 per 100. Aquestes retribucions, aplicat el susdit increment, són les fixades en la Resolució de 31 de gener de 1991, de la Secretaria de l'Estat d'Hisenda, per la qual es dicten instruccions en relació amb les nòmines per a l'any 1991 dels funcionaris públics inclosos en l'àmbit d'aplicació de la Llei 30/1984, de 2 d'agost (BOE 01.02.1991).  
València, 8 de febrer de 1991. - El Director General d'Administració Local: Salvador Verger i Estrela.


Còpia Permalink ELI